Le Mespris de la vie et consolation contre la mort/« Viellart qui longuement as courru ceste vie »
# Le Mespris de la vie et consolation contre la mort/« Viellart qui longuement as courru ceste vie »

Viellart qui longuement as couru ceste vie Or sus racconte moy combien t'en à osté Ton chiche creancier, combien d'autre costé De tes haineus couvers l'injurieuse envie :

Dis moy semblablement combien t'en à ravie Ta femme rioteuse, ou l'amis enrouté Dans un lac de misere, ou l'ennui degousté Les soupcons, ou la peur de tristesse suivie ?

Combien le chastiment des fils, & des valets Combien l'Art de la Court, ou celuy du palais : En fin tu treuveras que durant ton voyage

Ce que tu as vescu, est le plus court de tous Ne vivant qu'a demy, puisque le sommeil dous Ravit incontinant la moitié de noste àge.

